laion/Wikipedia-Exotic huggingface dataset:
תיכון לוואל

תיכון לוואל הוא תיכון ציבורי בעיר סן פרנסיסקו, קליפורניה. בית הספר נפתח ב-1858 כבית ספר יסודי וקיבל את שמו הנוכחי ב-1894. תיכון לוואל עבר למיקומו הנוכחי לשכונת מרסד מאנור ב-1962. מופעל על ידי איחוד בתי הספר המחוזי של סן פרנסיסקו, לוואל פתוח לכל תושבי סן פרנסיסקו ללא צורך בתשלום שכר לימוד. לוואל הוא בעל תוכנית לימודים קפדנית והוא ידוע כביה"ס למצוינות ובוגריו אשר בולטים בתחומי המדע והתעשייה. לוואל הוכתר כבית הספר הטוב בקליפורניה שבע פעמים וכבית הספר הטוב ביותר בארצות הברית ארבע פעמים. כיום לוואל מדורג במקום ה-28 באמריקה. תיכון לוואל התחיל ב-1856 כבית ספר יסודי. ב-1894, שונה שמו של התיכון על שמו של המשורר ג'אמס ראסל לוואל. ב-1913 עבר בית הספר לבניין ברחוב היאיס בעיר, שם נשאר 50 שנה. ב-1962, עבר בית הספר למשכנו הנוכחי ליד אגם מרסיד. לוואל ממוקם צפונית לאגם מרסיד, בין צדי הפארק ומחוז סאנסט. בית הספר ממוקם בין רחוב סילבן אב במערב לדרך האקליפטוס במזרח. בית הספר הוא בנוסף נגיש על ידי הרכבת העירונית של סן פרנסיסקו. הקמפוס ממקום סמוך לבית הספר היסודי "לאקשור". הקמפוס עצמו מכיל בניין ללימודי אקדמיה עם שלוש קומות ושתי שלוחות, בניין ללימודי מדע בן שלוש קומות, מבנה חזית עם שתי קומות והיכל תרבות עם אודיטוריום בעל 1,500 מושבים, ספרייה, מעבדות מדע ומחשבים, כיתות ללימוד שפות זרות, מכון כושר, סטודיו לריקוד, מגרשי פוטבול כדורגל וכדורסל, עשרה מגרשי טניס ומסלול ריצה. לוואל הוא אחד משני בתי הספר הציבורי במחוז סן פרנסיסקו אשר מקבל אליו תלמידים אשר עברו בהצלחה את דרישות הקבלה. הקבלה ללוואל מבוססת על שילוב של תוצאות מבחנים, חיבור ופעילות מעבר לתוכנית הלימודים. תיכון לוואל מדורג במקום השלישי על בסיס תוצאות מבחנים ברשימת עשרת התיכנים הטובים ביותר בקליפורניה. מערכת לוח הזמנים המודולרית של בית הספר מאפשרת לתלמידים חופש בבחירת הקורסים. לתלמידים בנוסף יש אפשרות לבחור ממבחר גדול של קורסי שיבוץ מתקדמים. ללוואל שיעור מסיימים זכאים גבוה שנושק ל-100%, והוא המקור הגדול ביותר לתלמידי אוניברסיטת קליפורניה, במיוחד לקמפוסים ברקלי ודייוויס. בנוסף, בוגרים רבים נרשמים ללימודים גבוהים באוניברסיטאות יוקרתיות ברחבי ארצות הברית. 2007-2008 2,646 תלמידים: 39% גברים, 61% נשים נתונים דמוגרפיים 2006-2007 147 מורים: 51% גברים, 49% נשים נתונים דמוגרפיים מדיה וקבצים בנושא תיכון לוואל בוויקישיתוף אתר האינטרנט הרשמי של תיכון לוואל (באנגלית)
414

שנת 414 היא השנה ה-14 במאה ה-5. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 414 ניתן לה בדיעבד. כל התאריכים שלהלן הם לפי הלוח היוליאני. ינואר – אטהאולף מלך הוויזיגותים נושא לאישה את גאלא פלקידיה, אחות הקיסר הונוריוס פולכריה מכריזה על עצמה קיסרית האימפריה הרומית המזרחית פריסקוס אטאלוס מוכרז לקיסר רומי בבורדו 4 ביולי – תאודוסיוס השני, קיסר האימפריה הביזנטית, מוותר על כס המלכות לטובת אחותו אאליה פולכריה, המולכת כעוצרת עד מותו ב-450, ואז מכריזה על עצמה כקיסרית להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 414‎ נפטרים ב-414‎
יהודה לייב גרונר

הרב יהודה לייב גרונר (מכונה לייבל או הריל"ג; ח' באייר תרצ"א, 24 באפריל 1931 – י"ד בניסן ה'תש"ף, 7 באפריל 2020) היה חסיד חב"ד בולט, ששימש אחד ממזכיריו של רבי מנחם מנדל שניאורסון במשך כארבעים שנה. נולד לאברהם מרדכי ישעיה ולמנוחה רחל גרונר, מצאצאי רבי שניאור זלמן מלאדי. למד בישיבת רבי חיים ברלין וישיבת תומכי תמימים 770 בניו יורק. בשנת תש"ט 1949 מינה אותו הרב מנחם מנדל שניאורסון (שעדיין לא מונה אז לאדמו"ר) לעוזרו בהוצאת ספרים קה"ת. כאשר מונה הרב שניאורסון למנהיג חסידות חב"ד, מונה גרונר לאחד ממזכיריו. בט"ו באלול ה'תשי"ד (פברואר 1954) נישא ליהודית למשפחת גורביץ ומסדר הקידושין היה הרבי מלובביץ'. בתשכ"ו (1966) ליקט וערך, לצד הרב מנחם זאב גרינגלס, את ספר המנהגים חב"ד בהוצאת קה"ת. במהלך השנים עברה מרבית חליפת המכתבים של הרבי דרך הרב גרונר ודרך עמיתו למזכירות, הרב בנימין קליין. גם לאחר פטירת הרבי היה הרב גרונר דמות בולטת בחסידות, ונשא דברים באירועים ציבוריים רבים ברחבי העולם. ב־7 באפריל 2020 נפטר מנגיף הקורונה ונקבר בניו יורק בבית הקברות מונטיפיורי, בחלקת אגודת חסידי חב"ד בסמיכות לאוהל חב"ד לובביץ'. בטבת תשפ"ג, הוציאו בני משפחתו חלק ראשון של הספר "בחדרי תורתך", בהם מתועדות שאלות תורניות שהרב גרונר שאל את הרבי לאורך השנים. ההתכתבויות כוללות הערות והרחבות המסבירות את הדברים. בעתיד זה אמור לכלול ארבעה כרכים, כאשר שניים מהם יעסקו בפירוש רש"י. לרב גרונר שלושה בנים וארבע בנות, חלקם משמשים כשלוחי חב"ד בעולם. בנו, הרב מנחם מנדל, מראשי ישיבת בית דוד (חב"ד) בקריית גת בנו, הרב יוסף יצחק, רב קהילת אור התורה ושליח חב"ד בשארלוט בקרוליינה הצפונית, חבר מרכז לענייני חינוך וחבר אגודת חסידי חב"ד העולמית אחיו, הרב יצחק דוד גרונר, היה השליח הראשי של חב"ד באוסטרליה (נפטר בתשס"ח) בנימין ליפקין, המזכיר - תולדות חייו ופועלו במחיצת הרבי של הרב יהודה לייב גרונר, חלק ראשון, 2021, 450 עמ' המזכיר, עיתון כפר חב"ד מס' 1854 המוקדש כולו לגרונר המזכיר בעלון קרוב אליך מס' 323 (מעמוד 18) אברהם רייניץ, סיפורים מגן עדן התחתון, ראיון עם גרונר מתוך שבועון בית משיח באתר חב"ד אינפו, י"ד בניסן ה'תש"פ יהושע מונדשיין, קוים לדמותו של שקרן יהודה לייב גראנער (1931-2020), דף שער בספרייה הלאומית נכדתו של הרב יצחק הורביץ ("יצחק המתמיד"). עליו: ישראל אלפנביין, יראת ה' אוצרו - סיפור חייו של הרב 'יצחק דער מתמיד' (יצחק המתמיד), כפר חב"ד, תשס"ו; 1964 בטאון חב"ד גיליון 25 עמוד 22; היינט תרצ"ו: לפני 70 שנה: כ"ד טבת בריגא, מופיע באתר שטורעם בשנת תשס"ו הרב יהודה לייב גרונר, 88 (באנגלית), 7 באפריל 2020, באתר COLLive נפטר מזכיר הרבי, הרה"ח ר' יהודה לייב גרונר, 8 באפריל, באתר מרכז התקשורת החב"די COL At the Rebbe’s Sid, אתר Anash.org ‏| כרטיס הקבר, באתר בית הקברות | צילום הקבר, אתר COL התכתבות תורנית נדירה בין הרבי למזכירו הריל"ג, באתר COL, ‏07.12.2022 תדפיס
טדי טאמגו

טדי טאמגו (בצרפתית: Teddy Tamgho; נולד ב-15 ביוני 1989) הוא אתלט צרפתי. הוא אלוף העולם (מוסקבה 2013), אלוף העולם באולם (דוחה 2010) ושיאן עולם באולם (2011–2021) בקפיצה משולשת (17.92 מטר). הוא בעל התוצאה השישית בטיבה בכל הזמנים בקפיצה משולשת (18.04 מטר). בשנת 2014 הורשע טאמגו באימרוץ והושעה לשנה. טאמגו נולד בפריז. טאמגו השיג את ניצחונו הראשון באליפות העולם באתלטיקה לנוער שנערכה בבידגושץ', פולין בשנת 2008 בקפיצה משולשת כשקפץ למרחק של 17.33 מטר. שנה לאחר מכן, באליפות העולם באתלטיקה שנערכה בברלין, גרמניה הוא סיים במקום 11 בתוצאה של 16.79 מטר. בשלב המוקדמות הוא קפץ למרחק של 17.11 מטר. באליפות העולם באתלטיקה באולם שנערכה בדוחה, קטר במרץ 2010 זכה טאמגו במדליית זהב בשיא עולם חדש של 17.90 מטר. הוא זכה בתחרות ליגת היהלום בניו יורק ובמדליית ארד באליפות אירופה שנערכה בברצלונה, ספרד אותה שנה בתוצאה של 17.45 מטר. באליפות אירופה באתלטיקה באולם שנערכה בפריז במרץ 2011 זכה טאמגו במדליית זהב בקפיצה משולשת בשיא עולם חדש של 17.92 מטר. באליפות העולם שנערכה במוסקבה 2013 זכה טאמגו במדליית זהב בתוצאה של 18.04 מטר, לפני פדרו פאבלו פיצ'רדו מקובה (17.68 מטר) וויל קליי מארצות הברית (17.52 מטר). ביולי 2014 הודיעה התאחדות האתלטיקה הבינלאומית כי טאמגו נמצא חיובי לאמרוץ ולכן הוא הושעה לשנה, מ-18 במרץ 2014 ועד ל-17 במרץ 2015. קפיצה משולשת: 18.04 מטר (2013) קפיצה לרוחק: 7.81 מטר (2013) קפיצה משולשת: 17.92 מטר (2011), שיא עולם בעבר קפיצה לרוחק: 8.01 מטר (2011) מדיה וקבצים בנושא טדי טאמגו בוויקישיתוף טדי טאמגו, ברשת החברתית אקס (טוויטר) טדי טאמגו, באתר הוועד האולימפי הבין-לאומי טדי טאמגו, באתר התאחדות האתלטיקה הבין-לאומית טדי טאמגו, באתר ליגת היהלום טדי טאמגו, באתר Track and Field (גברים) דיוקן באתר התאחדות האתלטיקה הצרפתית אמיר ענבר, האיש שימחק את ג'ונתן אדוארדס מספר השיאים, באתר הארץ, 22 בפברואר 2011
ישיבה (פירושונים)

האם התכוונתם ל... ישיבה – מוסד ללימוד תורה ישיבה (תנוחה) – תנוחת מנוחה של גוף האדם וכן של מספר בעלי חיים ישיבה (דיון) – התכנסות של אנשים אחדים לשם דיון בנושא מסוים ישיבה (אתר אינטרנט) – אתר אינטרנט של ישיבת בית אל
קרבוס

קרבוס או רצה (שם מדעי: Carabus) היא סוג של חיפושית גדולות יחסית ממשפחת הרצניתיים. בעולם ידועים כ-1000 מינים מתוכם קיימים בישראל עשרה. רוב המינים בסוג גדולים יחסית כ-12–50 מילימטר, רובם חסרי כנפי תעופה ולכן אינם יכולים לעוף. במינים רבים כנפי החפייה מלוכדות וצבעוניות, אם כי בישראל נפוצות חיפושיות בצבע שחור בלבד. את הזכר ניתן לזהות על פי ארבעת פרקי פיסת הרגל הקדמית המורחבים. חיפושיות אלו פעילות בעיקר בלילה וניזונות בעיקר משבלולי יבשה. במהלך היום הן נמצאות מתחת לאבנים. בישראל ידועים עשרה מינים וקל לזהותם על פי אורך גופם (מעל 15 מילימטר) וצבעם השחור, ביניהם רצה סגלגלה שנפוצה מאוד בישראל (נוצצת וחלקה). מדיה וקבצים בנושא קרבוס בוויקישיתוף קרבוס, באתר ITIS (באנגלית) קרבוס, באתר NCBI (באנגלית) קרבוס, באתר האנציקלופדיה של החיים (באנגלית) קרבוס, באתר GBIF (באנגלית) The Carabus fauna of Israel מגדיר של הסוג בישראל. ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
משרד התחבורה של רוסיה

משרד התחבורה של רוסיה (ברוסית: Министерство транспорта Российской Федерации, Минтранс России) הוא משרד ממשלתי פדרלי האחראי להסדרת התחבורה ברוסיה, פיקוח על התעופה האזרחית, האווירית והימית, וכן לפיקוח על רכבות רוסיה, מסילות הברזל וכלי הרכב. משרד התחבורה אחראי לניהול הרכבות העירוניות ומערך הרכבת התחתית בערים הגדולות במדינה וגופי תחבורה ממלכתיים. השירות הפדרלי לפיקוח על התחבורה (Федеральная служба по надзору в сфере транспорта, Ространснадзор) מופקד על פיקוחן של מערכות התחבורה ואחזקת התשתיות, הארגון גם בוחן את רמות האבטחה בתחבורה, מתן רישיונות לתפעול רשתות תחבורה פרטיות, הנפקת הנחיות לתעופה האזרחית. הארגון הוקם ב-2004 עם ביטולו של משרד הרכבות הרוסי. הסוכנות הפדרלית לתחבורה אווירית (Федеральное агентство воздушного транспорта ,Росавиация) הוקמה ב-2004 ואחראית לפיקוח על התעופה האזרחית. ארגון פיקוח על התחבורה האווירית הוקם לראשונה כמשרד ממשלתי בשם המשרד לתעופה אזרחית של ברית המועצות ב-1964. ב-1991 המשרד הפך למחלקת התחבורה האווירית של משרד התחבורה. ב-1996 נקרא בשם שירות האוויר הפדרלי, ב-1999 - השירות הפדרלי לתחבורת אוויר וב-2000 נשא את השם השירות הממלכתי לתעופה אזרחית של משרד התחבורה, שהחל מהרפורמה הפדרלית של שנת 2004 נושא את השם הנוכחי. סוכנות הכבישים הפדרלית (Федеральное дорожное агентство ,Росавтодор) הוא הארגון הארצי ברוסיה המופקד על סלילת כבישים במדינה. מאז מרס 2009, בראש הארגון עומד אנאטולי צ'אבונין, שמחליף את ראש סוכנות הכבישים הפדרלית הקודם שנהרג בפיגוע תופת ברכבת האקספרס מסנקט פטרבורג למוסקבה, ב-2008. הסוכנות הפדרלית לתחבורת רכבות (Федеральное агентство железнодорожного транспорта) היא סוכנות ממשלתית ברוסיה האחראית לניהול תשתיות מסילות הברזל ברוסיה ומנהלת לצד חברת רכבות רוסיה את מסילות הברזל במדינה. הארגון מחזיק בשירות אבטחה עצמאי האחראי לאבטחת התחבורה. הארגון הוקם ב-2004 על בסיס משרד הרכבות הרוסי שפורק ומאז 2014 אחראי לניהול חברת הרכבות של חצי האי קרים. הסוכנות הפדרלית לתחבורת ימים ונהרות (Федеральное агентство морского и речного транспорта ,Росморречфлот) מנהלת למעלה מ-50 אוניות סוחר וספינות דיג. הסוכנות אחראית לניווט ספינות אל נמלי ים מרוחקים באזור הים הצפוני (סמוך לקוטב הצפוני), בתחומי המים הטריטוריאליים של רוסיה, כמו גם הסדרה והענקת רישיונות לאוניות לנוע באגמי המדינה, אשרור רישיונות מעבר לימאים והקמת מערכת קשר ימית גלובלית וביצוע מבצעי חילוץ אנשים בלב ים. השירות לתקשורת גלובלית לספינות בצרה מהווה מוקד טלפוני לספינות רוסיות, שנחטפו על ידי פיראטים, בעיקר כתוצאה משוד ימי לחופי סומליה. המוקד שוכן בבניין משרד התחבורה הרוסי במוסקבה. אף שהמוקד פועל עבור ספינות רוסיות, הוא מקבל אותות מצוקה גם מספינות זרות של מדינות אחרות. מדיה וקבצים בנושא משרד התחבורה של רוסיה בוויקישיתוף אתר האינטרנט הרשמי של משרד התחבורה של רוסיה (ברוסית) משרד התחבורה של רוסיה, ברשת החברתית פייסבוק משרד התחבורה של רוסיה, ברשת החברתית אקס (טוויטר) משרד התחבורה של רוסיה, ביישום טלגרם משרד התחבורה של רוסיה, ברשת החברתית אינסטגרם משרד התחבורה של רוסיה, ברשת החברתית VK משרד התחבורה של רוסיה, סרטונים בערוץ היוטיוב השירות הפדרלי לפיקוח על התחבורה סוכנות הדרכים הפדרלית סוכנות תחבורת הרכבות הפדרלית אבטחת הרכבות ברוסיה הסוכנות הפדרלית לתחבורת ימים ונהרות
יקרוניתיים

יקרוניתיים (שם מדעי: Cerambycidae) הם משפחת חרקים מסדרת החיפושיות, בעלי גלגול מלא. המשפחה מונה 30,000 מינים ונפוצה בעיקר באזורים טרופיים. בישראל יש 120 מינים, ביניהם מזיקים הפוגעים בעצי יער, במטע ובעץ תעשייתי (יקרונית הרהיטים, לדוגמה). אורך הגוף 4–80 מ"מ, והוא מוארך ושטוח במקצת. מחושים ארוכים בעלי 11 פרקים ולעיתים (במיוחד אצל הזכר) ארוכים יותר מהגוף. ביצים לבנבנות, מוארכות; צורת הזחל גלילית. משך התפתחות הזחל וגודל החיפושית שתתפתח ממנו תלויים במידה רבה בלחות העץ ובערכו התזונתי. ההתגלמות נמשכת 2–4 שבועות. ברוב המינים הבוגר חי 1–4 שבועות. Clytus Echinocereus תת-מין יקרונית נאה Echinocereus bobelayei bobelayei Chlorophorus תת-מין יקרונית הפרחים Chlorophorus varius damascenus Phoracantha מין של יקרונית האקליפטוס Phoracantha semipunctata מין של יקרונית האקליפטוס Phoracantha recurva Batocera מין יקרונית התאנה Batocera rufomaculata Stromatium יקרונית הרהיטים Stromatium fulvum בשנת 2016 תועדו בישראל פריטים של המין יקרונית אדמדמה Pyrrhidium sanguineum. המין נמצא בגליל המערבי על קורות עץ אלון שיובאו מאוקראינה לצורך הסקה. טרם נמצאו פריטים בוגרים על עצי אלון מקומיים, באזור הגליל המערבי. חיפושית אסייתית ארוכת מחוש יקרונית טיטאנית מדיה וקבצים בנושא יקרוניתיים בוויקישיתוף יקרוניתיים, באתר אנציקלופדיה בריטניקה (באנגלית) יקרוניתיים, באתר ITIS (באנגלית) יקרוניתיים, באתר NCBI (באנגלית) יקרוניתיים, באתר האנציקלופדיה של החיים (באנגלית) יקרוניתיים, באתר GBIF (באנגלית) [https://web.archive.org/web/20130901010736/http://insects.net46.net/gallery/main.php/Coleoptera/Polyphaga_Cucujiformia_Cerambycoidea_Cerambycidae/ Oz Rittner, Pyrrhidium sanguineum (Linnaeus, 1758) (Coleoptera: Cerambycidae), a newly introduced saproxylic beetle in Israel, ResearchGate 46, 2016-12-01 ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
הרחבת פיקאר-וסיו

במתמטיקה, ובמיוחד באלגברה דיפרנציאלית, הרחבת פיקאר-וסיו (Picard–Vessiot) היא הרחבת שדות דיפרנציאלים המתקבלת על ידי הוספת פתרונות של משוואה דיפרנציאלית לשדה המקורי. יהי F {\displaystyle F} שדה דיפרנציאלי עם גזירה d F {\displaystyle d_{F}} . אומרים כי שדה דיפרנציאלי K {\displaystyle K} עם גזירה d K {\displaystyle d_{K}} הוא הרחבה דיפרנציאלית של F {\displaystyle F} אם F ⊆ K {\displaystyle F\subseteq K} והצמצום של d K {\displaystyle d_{K}} ל- F {\displaystyle F} שווה ל d F {\displaystyle d_{F}} . הרחבה דיפרנציאלית F ⊆ K {\displaystyle F\subseteq K} נקראת הרחבת פיקאר-וסיו אם מתקיימים שני התנאים הבאים שדה הקבועים של F {\displaystyle F} שווה לשדה הקבועים של K {\displaystyle K} . קיימת משוואה דיפרנציאלית ליניארית הומוגנית L {\displaystyle L} מסדר n {\displaystyle n} עם מקדמים ב- F {\displaystyle F} כך K {\displaystyle K} נוצר מעל F {\displaystyle F} על ידי הפתרונות של L {\displaystyle L} , וכך שמרחב הפתרונות של L {\displaystyle L} ב- K {\displaystyle K} הוא מרחב וקטורי מממד n {\displaystyle n} מעל שדה הקבועים. במקרה זה אומרים כי F ⊆ K {\displaystyle F\subseteq K} היא הרחבת פיקאר-וסיו של F {\displaystyle F} ביחס למשוואה L {\displaystyle L} . הרחבות פיקאר-וסיו הן המקבילה של הרחבות גלואה בתורת גלואה הדיפרנציאלית. אם F {\displaystyle F} שדה דיפרנציאלי ששדה הקבועים שלו הוא שדה סגור אלגברית, אז לכל משוואה דיפרנציאלית ליניארית הומוגנית L {\displaystyle L} קיימת הרחבת פיקאר-וסיו F ⊆ K {\displaystyle F\subseteq K} ביחס ל- L {\displaystyle L} . אם שדה הקבועים אינו סגור אלגברית יש דוגמאות שבהן לא קיימת הרחבת פיקאר-וסיו. למרות זאת, לכל שדה דיפרנציאלי ומשוואה L {\displaystyle L} כדלעיל קיימת הרחבה דיפרנציאלית K {\displaystyle K} שבה נמצאים כל הפתרונות של L {\displaystyle L} וששדה הקבועים שלה הוא הרחבה אלגברית של שדה הקבועים של F {\displaystyle F} . אם קיימת ל- F {\displaystyle F} הרחבת פיקאר-וסיו ביחס למשוואה L {\displaystyle L} אז היא יחידה עד כדי איזומורפיזם של שדות דיפרנציאלים (כלומר, איזומורפיזם של שדות המכבד את פעולת הגזירה). A. Magid, Lectures on Differential Galois Theory, American Math. Soc., 1994
משרד האנרגיה של רוסיה

משרד האנרגיה הרוסי (Министерство энергетики Российской Федерации) הוא משרד ממשלתי ברוסיה שהוקם מחדש במאי 2008 עם פיצולו של משרד התעשייה והאנרגיה הקודם. הארגון אחראי לתפעול מערכת תחנות החשמל והאנרגיה במדינה ועל תעשיות האנרגיה: פחם, גז טבעי, נפט, מוצרים תעשייתיים ופיתוח התעשייה הפטרו כימית. הארגון אחראי להסדרת השימוש במשאבי אנרגיה ברוסיה. שר האנרגיה הנוכחי (מאז 2020) הוא ניקולאי שולגינוב. המחלקה למדיניות אנרגיה ממלכתית וחסכון באנרגיה (Департамент государственной энергетической политики и энергоэффективности) המחלקה להפקת נפט וגאז והשינועם (Департамент добычи и транспортировки нефти и газа) המחלקה לזיקוק נפט וגז (Департамент переработки нефти и газа) המכון לענייני מכרות ע"ש סקוצ'ינסקי (Институт горного дела имени А. А. Скочинского) סוכנות האנרגיה הרוסית (Российское энергетическое агентство) סרגיי שמאטקו (12 במאי 2008 — 21 במאי 2012) אלכסנדר נובאק (21 במאי 2012 — 9 בנובמבר 2020) ניקולאי שולגינוב (10 בנובמבר 2020 — 13 במאי 2024) סרגיי ציביליוב (13 במאי 2024 – ) מדיה וקבצים בנושא משרד האנרגיה של רוסיה בוויקישיתוף אתר האינטרנט הרשמי של משרד האנרגיה של רוסיה משרד האנרגיה של רוסיה, ברשת החברתית פייסבוק משרד האנרגיה של רוסיה, ברשת החברתית אקס (טוויטר) משרד האנרגיה של רוסיה, ברשת החברתית אינסטגרם סוכנות האנרגיה הרוסית ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יקרונית הרהיטים

יקרונית הרהיטים (שם מדעי: Stromatium unicolor או Stromatium fulvum), המכונה באופן עממי (ובטעות) תולעת עץ, היא מין של חיפושית ממשפחת היקרוניתיים. אורך הגוף של יקרונית הרהיטים הוא כ-20 מ"מ וצבעה חום בהיר. היא נפוצה בבתים, פוגעת ברהיטים ובמשקופים (במקרים קיצוניים עלולה לגרום להתפוררותם). התפתחות הזחל נמשכת 2-7 שנים, בעלי גלגול מלא. הזחלים הם שגורמים לנזק ברכוש כאשר הם ניזונים בעיקר מהעמילן שנמצא בעץ, אפשר לשמוע קול כרסום מהעץ הנגוע. מדיה וקבצים בנושא יקרונית הרהיטים בוויקישיתוף יקרונית הרהיטים, באתר ITIS (באנגלית) יקרונית הרהיטים, באתר GBIF (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
מבעד לחלון

"מבעד לחלון" (1938) הוא ציור שמן מאת האמן הישראלי אריה ארוך. הציור, הנמצא באוסף מוזיאון תל אביב לאמנות, אופייני ליצירתו המוקדמת של ארוך. "מבעד לחלון" צויר בשנת 1938 באמסטרדם, שם שהה ארוך בין השנים 1938–1939. הוא הוצג בתערוכת היחיד הראשונה של ארוך, שנפתחה ב-21 בינואר 1939 בגלריה "סנטה לאנדוור" באמסטרדם, ואף מופיע על ההזמנה לתערוכה. הציור מציג מבט מתוך חדר אל הנוף העירוני שבחוץ. מבעד לחלון נחשף חלק ממבנה בית הולנדי טיפוסי, אולם מבט זה מאפשר צפייה רק על קומותיו העליונות של המבנה. פנים החדר איננו מתואר כלל, לבד מחלק מן התריס הצבוע כחול. זווית המבט שבחר ארוך מדגישה את חלוקת הפורמט למשטחים גאומטריים. משיכות המכחול האקספרסיביות משקפות את השפעת "אסכולת פריז" ועבודתו של וינסנט ואן גוך על ארוך בשנים אלו.
קואורדינטות (אלגברה)

באלגברה, קוארדינטות של איבר כלשהו במרחב וקטורי על פי בסיס סדור מסוים שלו הם מספרים המייצגים את המרכיב של כל אחד מאברי הבסיס באותו איבר. מספרים אלו מאורגנים בווקטור קואורדינטות. המקרה הנפוץ ביותר הוא במרחב האוקלידי עם הבסיס הסטנדרטי. זהו למעשה ייצוג הנקודה במערכת צירים קרטזית. באלגברה ליניארית, וקטור קואורדינטות של איבר במרחב וקטורי הוא וקטור עמודה המציג את אותו איבר ביחס לבסיס נתון. וקטורי קואורדינטות מאפשרים לתרגם חישובים וטענות ממרחב וקטורי כללי אל מרחב הווקטורים הסטנדרטיים   F n {\displaystyle \ F^{n}} . יהי   B = { b 1 , … , b n } {\displaystyle \ B=\{b_{1},\dots ,b_{n}\}} בסיס סדור של המרחב הווקטורי V, מעל השדה F. לפי ההגדרה פירוש הדבר הוא שכל וקטור ב-V אפשר להציג, באופן יחיד, כסכום   v = α 1 b 1 + ⋯ + α n b n {\displaystyle \ v=\alpha _{1}b_{1}+\cdots +\alpha _{n}b_{n}} . וקטור הקואורדינטות של v ביחס לבסיס B הוא וקטור העמודה   [ v ] B = ( α 1 , … , α n ) T {\displaystyle \ [v]_{B}=(\alpha _{1},\dots ,\alpha _{n})^{T}} . ההעתקה   V → F n {\displaystyle \ V\rightarrow F^{n}} המוגדרת לפי   v ↦ [ v ] B {\displaystyle \ v\mapsto [v]_{B}} היא איזומורפיזם של מרחבים וקטוריים, ובעצם קיומה היא מוכיחה שכל מרחב וקטורי n-ממדי איזומורפי למרחב וקטורי העמודה הסטנדרטי. וקטור הקואורדינטות של וקטור   v ∈ F n {\displaystyle \ v\in F^{n}} לפי הבסיס הסטנדרטי, הוא הווקטור v עצמו. וקטורי הקואורדינטות של v ביחס לבסיסים שונים קשורים זה בזה דרך מטריצת המעבר בין הבסיסים:   [ v ] C = M C B [ v ] B {\displaystyle \ [v]_{C}=M_{C}^{B}[v]_{B}} . את המושג שהוגדר כאן עבור מרחבים וקטוריים אפשר להכליל לכל מודול חופשי, ולמרחבים וקטוריים ממימד אינסופי.
יקב הרי גליל

יקב הרי גליל הוא יקב ישראלי. בשנת 1996 ניטעו הכרמים הראשונים של יקב הרי גליל. הוא שוכן בקיבוץ יראון שבגליל העליון. הוא בבעלות משותפת של קיבוץ יראון ויקבי רמת הגולן. היינן הוא מיכה ועדיה. היקב שיווק כ-300,000 בקבוקים מבצירו הראשון (2000) וכיום (2010) הוא משווק כ-1,000,000 בקבוקים. רבע מיינותיו מיועדים לייצוא.[חסרה אמכתא] מבקר היינות דניאל רוגוב בחר ביקב הרי גליל כיקב העשירי בטיבו בישראל לשנת 2010 וכיקב הישראלי הנותן את התמורה הטובה ביותר לכסף.[חסרה אמכתא] דניאל רוגוב, תרגום: עמית יריב, מדריך רוגוב ליינות ישראל 2011, טובי, 2011, עמ' 11, 24, 143-138, 476 אליעזר זקס, יין ישראלי: מבחר יינות ישראל, תל אביב: קורדינטה, ספטמבר 2011, עמ' 41-40 אליעזר זקס וירון גולדפישר, שביל היין: טיול ביקבי ישראל, תל אביב: קורדינטה, 2007, עמ' 71-70 אתר האינטרנט הרשמי של יקב הרי גליל מני פאר, בהרי גליל השמים הם הגבול, "יין, גורמה ואלכוהול" גיליון 159, ספטמבר 2011 דניאל רוגוב, כמו דשא לאחר מטר אביבי, באתר הארץ, 16 במאי 2011 דניאל רוגוב, יקב הרי גליל: אלגנטיות גלילית, באתר הארץ, 14 ביוני 2010 שגיא קופר, תמורה טובה לכסף: יקב הרי גליל, באתר ynet, 26 במרץ 2009 חיליק גורפינקל, BIGTIME, אהבות פשוטות:יקב הרי גליל, באתר nrg‏, 28 ביולי 2008 שגיא קופר, יקב "הרי גליל", באתר ynet, 20 באפריל 2005 כמה מילים על יקב הרי גליל, באתר "בקבוק" יראון, באתר relevanti, יין הדגל של יקב הרי גליל, זוכה ליוקרה(הקישור אינו פעיל), 23 מרץ 2011
קינג קרטיס

קרטיס אוזלי (אנגלית: Curtis Ousley;‏ 7 בפברואר 1934 - 13 באוגוסט 1971) הידוע בשם הבמה קינג קרטיס (King Curtis) היה נגן סקסופון (טנור, אלט וסופרן) ומוביל הרכב בתחומי הרית'ם אנד בלוז, רוקנרול, מוזיקת נשמה ופאנק (Funk). הוא שימש גם כמעבד ומפיק מוזיקלי. עם האמנים עמם עבד נמנים נט קינג קול, באדי הולי, בובי דארין, ניל סדקה, סם קוק, סולומון בורק, נינה סימון, וילסון פיקט, אריק קלפטון וארית'ה פרנקלין. בשנת 2000 נבחר להיכל התהילה של הרוקנרול. קרטיס, שנולד בפורט וורת', טקסס, החל לנגן בראשית שנות ה-50 בהרכבו של ליונל המפטון. בשנת 1952 עבר לניו יורק והחל לעבוד כנגן אולפן. הוא ניגן עם מגוון אמנים ובמגוון סגנונות מג'אז עם הפסנתרן וינטון קלי ועד רוקנרול עם באדי הולי. ההקלטה הידועה ביותר והמזוהה ביותר משנים אלה היא הריף הקצבי הסוחף בביצועו בשירה של להקת ה-Coasters מ-1958 "יאקידי יאק". בשנת 1965 החל לעבוד עם ג'רי וקסלר בחברת אטלנטיק רקורדס בתחומי העיבוד וההפקה. באותה שנה גיבש את ההרכב הקבוע שליווה (החל מ-1967) את ארית'ה פרנקלין שנקרא "The Kingpins" והוביל אותו. The Kingpins נבחרו לחמם את הקהל לפני הופעת הביטלס באצטדיון שיי ב-1965 וליוו גם את להקת השירלס (The Shirelles). משנים אלה בולט במיוחד ליווי וסולו הסקסופון שלו בשיר "Respect" של פרנקלין. הסינגל "Games People Play" בביצועו זכה בפרס גראמי להופעת הרית'ם אנד בלוז המוקלטת הטובה ביותר לשנת 1970. קרטיס נרצח בפתח ביתו בדקירת סכין לאחר שהעיר לנרקומנים שסחרו בסמים בפתח ביתו במנהטן. בהלווייתו, שנוהלה על ידי הכומר ג'סי ג'קסון ביצעה ארית'ה פרנקלין את השיר "Never Grow Old" וסטיבי וונדר שר את "Abraham, Martin and John" (שיר המנציח את הנרצחים אברהם לינקולן, מרטין לותר קינג וג'ון פיצג'רלד קנדי) והוסיף - ועתה גם קינג קרטיס. מדיה וקבצים בנושא קינג קרטיס בוויקישיתוף קינג קרטיס, באתר אפל מיוזיק (באנגלית) קינג קרטיס, באתר ספוטיפיי קינג קרטיס, באתר Last.fm (באנגלית) קינג קרטיס, באתר AllMusic (באנגלית) קינג קרטיס, באתר MusicBrainz (באנגלית) קינג קרטיס, באתר Yandex.Music (ברוסית) קינג קרטיס, באתר Discogs (באנגלית) קינג קרטיס, באתר Songkick (באנגלית) קינג קרטיס, באתר Genius קינג קרטיס, באתר SecondHandSongs קינג קרטיס, באתר בילבורד (באנגלית) קינג קרטיס באתר היכל התהילה של הרוקנרול (באנגלית) קינג קרטיס, באתר "Find a Grave" (באנגלית)
רצניתיים

רצניתיים (שם מדעי: Carabidae) היא משפחה של חרקים מסדרת החיפושיות. הרצניתיים, ככל סדרת החיפושיות, הם בעלי גלגול מלא. בעולם ידועים כ-25,000 מינים. בישראל ידועים כ-400, רובם בצבע שחור. הרצניתיים בעלי לסתות מפותחות. רובם טורפי חרקים, חלזונות ושבלולי יבשה, שלשולים ועוד. בזמן הטריפה הם מפרישים על הטרף רוק המכיל תססי עיכול. הביצים מוטלות לרוב אחת אחת בתוך האדמה. הזחל הוא זחל ראשוני, זריז וטורף כמו הבוגר. פרטים הנמנים במשפחה: רצה מצוירת, רצה, רצנית אוליביה, מפציצנית מרעישה ורבים אחרים. משפחה זו כוללת את תת-משפחת הגדיתים שחיות בעיקר על גדות מקווי מים. גדית זהובת-כתמים שייכת לקבוצה זו והיא בולטת בצבעיה הבוהקים הכוללים כחול, ירוק, אדום וצהוב-זהב. מדיה וקבצים בנושא רצניתיים בוויקישיתוף רצניתיים, באתר ITIS (באנגלית) רצניתיים, באתר NCBI (באנגלית) רצניתיים, באתר Animal Diversity Web (באנגלית) רצניתיים, באתר האנציקלופדיה של החיים (באנגלית) רצניתיים, באתר GBIF (באנגלית) רצניתיים, באתר אנציקלופדיה בריטניקה (באנגלית) מגדיר רצניתיים מישראל באתר החרקים של ישראל. מגדיר הרצניתיים באתר הטבע הישראלי של עוז ריטנר. כבר יצא לכם להיתקל בחיפושית העונה לשם "רצנית אוליביה"?, באתר המשרד להגנת הסביבה, ‏29 באפריל 2019 ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.